Diari Oficial de la Generalitat Valenciana


Sumari del DOGV 6030, del 08-06-2009 (2009/6233)

Judici verbal 1225/2008. Notificació de la sentència a Ion Banicioiu.
---------------------------------------------------------------------

### Dades del document

Número de DOGV
:   6030

Data del DOGV
:   08-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/6233


Data del document
:   21-05-2009

Organisme emissor
:   Jutjat de Primera Instància Número 6 de València

Tipus de document
:   Edicte

Judici verbal 1225/2008. Notificació de la sentència a Ion Banicioiu. [2009/6233]  
Part demandant: Roberto Carlos Fernández García.  
Part demandada: Ion Banicioiu.  
En el judici referenciat, s'ha dictat la resolució que té el text literal següent:  
«Sentència número 000038/2009  
Jutgessa que la dicta: Begoña Ortiz Navarro.  
Lloc: València.  
Data: 15 de gener de 2009.  
Part demandant: Roberto Carlos Fernández García.  
Advocat: Manuel J. Sanz Martínez.  
Procuradora: María Teresa Calatayud Soler.  
Part demandada: Ion Banicioiu.  
Se'l declara en rebel·lia.  
Objecte del judici: desnonament per falta de pagament i reclamació de rendes.  
Antecedents de fet  
Primer. La demanda que dóna inici a este judici va ser repartida a este Jutjat en data de 8 de setembre de 2008. Esta demanda complia els requisits legals d'admissió, i en esta, després d'al·legar-se els fets i fonaments jurídics que es consideraven d'aplicació, se suplicava la declaració de resolució del contracte d'arrendament subscrit entre les parts per falta de pagament de les rendes, i es condemnava la demandada a sotmetre's a l'anterior resolució, i a deixar vacu, lliure i expedit i a disposició del demandant l'habitatge objecte de l'anterior contracte. També se sol·licitava la condemna del demandat al pagament de les quantitats endeutades en concepte de rendes vençudes i no pagades, a més a més del pagament dels interessos i de les costes processals.  
Segon. Admesa a tràmit, es va citar la part demandada, la qual no va comparéixer al judici i va ser declarada en rebel·lia. En el mateix acte del judici es practicaren les proves proposades per la part actora i admeses per esta jutgessa amb el resultat que es pot vore en la gravació amb suport digital que està unida a les actuacions, i després d'això van quedar d'esta manera concloses les actuacions per a sentència.  
Tercer. Fets provats: com a conseqüència del contracte d'arrendament de data 1 de juliol de 2006 respecte de l'habitatge situat al carrer La Serrella, número 23, 10.ª, de la ciutat de València, en el qual figuren com a arrendador Roberto Carlos Fernández García i com a arrendatari Ion Banicioiu, este últim endeuta a aquell, en data de la demanda, les rendes corresponents als mesos de juny, juliol i agost de 2008 a 562 euros cadascuna d'estes, més un rebut de llum del mes d'abril 163,14 euros, que ascendix l'import del total dels deutes a la quantitat de 1.849,14 euros. En l'acte del judici es va actualitzar la quantitat reclamada, que ascendix en esta data a la quantitat de 4.769,34 euros.  
Quart. En la tramitació d'este judici s'han observat les prescripcions legals.  
Fonaments de dret  
Primer. Este Jutjat resulta competent territorialment en virtut del que establix l'article 52.7.º de la Llei d'Enjudiciament Civil, i es coneix de la pretensió deduïda per la part actora pel procediment del judici verbal conforme a l'article 250 de la Llei d'Enjudiciament Civil nova.  
Segon. Després de valorar en conjunt la prova practicada en les actuacions, sobre els fets exposats per la part demandant per a sustentar la pretensió, i considerant així mateix la total absència de contradicció evidenciada per l'actitud de rebel·lia processal de la demandada, cridada a judici amb trasllat de la còpia de demanda, i per tant sabedora dels terminis pretensius deduïts, sense haver comparegut a oposar els possibles fets extintius o impeditius contra la reclamació que es formula, s'aconseguix per este jutge la racional convicció pel que fa a la certesa d'estos fets, i de la legitimitat que comporta la petició que es formula en la demanda, en virtut dels preceptes legals i els motius jurídics en que es fonamenta, per la qual cosa s'ha d'estimar plenament esta. Han quedat en conseqüència acreditats els fets als quals es referix l'antecedent tercer d'esta sentència, per la qual cosa són aplicables els efectes previstos en l'article 440.3.º de la Llei d'Enjudiciament Civil nova, pel que fa a l'acció de desnonament.  
I pel que fa a l'acció acumulada de reclamació de rendes, a la vista dels documents admesos a efectes provatoris, procedix així mateix la seua estimació.  
Tercer. Pel que fa a les costes, serà aplicable l'article 394 de la Llei 1/2000, i, d'acord amb el que en este es disposa, les ocasionades en este procediment s'hauran d'imposar a la part demandada.  
Dispositiva  
Estimar la demanda formulada per la procuradora María Teresa Calatayud Soler, en nom i representació de Roberto Carlos Fernández García, declare resolt el contracte d'arrendament subscrit entre ambdues parts que tenia per objecte l'habitatge situat en esta ciutat, al carrer La Serrella, número 23, 10.ª i condemne Ion Banicioiu a sotmetre's a l'anterior declaració i a deixar, dins del termini legal, vacu, lliure i expedit i a disposició de la part actora l'habitatge ressenyat.  
I condemne Ion Banicioiu que pague a la part actora la suma de 4.769,34 euros, així com els interessos legals d'esta quantitat des de la data d'interposició de la demanda.  
S'imposa el pagament de costes a la part demandada.  
Manera d'impugnació: mitjançant recurs d'apel·lació davant l'Audiència Provincial de València -article 455 de la Llei d'Enjudiciament Civil nova-.  
El recurs es prepararà mitjançant escrit a presentar en este Jutjat en el termini de 5 dies hàbils comptadors des de l'endemà de la notificació, limitat a esmentar la resolució apel·lada, i on es manifeste la voluntat d'interposar un recurs, amb indicació dels pronunciaments que impugna -article 457.2 de la Llei d'Enjudiciament Civil nova-.  
A més a més s'haurà d'acreditar que té satisfetes les rendes vençudes i les que d'acord amb el contracte haja de pagar per avançades (article 446 de la Llei d'Enjudiciament Civil).  
Esta és la sentència, que pronuncie, mane i firme.»  
En atenció al desconeixement de l'actual domicili o residència de la part demandada, per provisió de 21 de maig de 2009 el jutge, de conformitat amb el que establixen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana, per a dur a efecte la diligència de notificació de la sentència al demandat.  
València, 21 de maig de 2009.- La secretària judicial: Carmen Rodero Monreal.